Dayen ara d-nwali ula deg umedya-agi nniḍen: « Taflukt tettensar, tetteceḍ ɣef lemwaji am win i as-yeḍlan zzit xas akken tsettef, d acu am win ileɛben lkarṭa, ayen i aɣ-yettraǧun ur t-nezri. Ɣef tizi n lxemsa n ssbeḥ, yebda yettenhewwal lebḥar, lemwaji bdant ttimɣurent, taflukt tettali tettṣubbu nekkni nettebruqul daxel-is, tettban-aɣ-d tettɣawal di tikli ad-as-tiniḍ ad tesriffeg ulamma d anqqas i tenqes, yebda ikeččem-aɣ lxuf, nuggad ad tezzer, ad neddu yid-s ad teglu s tirga-nneɣ. » (sb 52)